**Un pick-up de înaltă performanță încântă șoferi și jucători deopotrivă la un eveniment de gaming de top**

* Ford Ranger Raptor devine primul vehicul lansat vreodată la evenimentul de gaming Gamescom.
* Jucătorii și-au testat abilitățile de conducere pe un simulator de curse 4D ultra real
* Ranger Raptor urmează să apară și în noul joc Forza Horizon 4, disponibil pe Xbox.
* Proiectul P1 Design Challenge se va lansa în cursul acestui an pentru a contura, împreună cu jucătorii, viitorul mașinilor de performanță

Înainte de a străbate drumurile europene, noul Ford Ranger Raptor a trecut deja serios la off-road pe un teritoriu neexplorat, fiind primul vehicul lansat vreodată la cel mai mare eveniment de gaming din Europa, Gamescom.

Două exemplare Ranger Raptor sunt prezente la standul Ford, care include și un simulator de curse 4D construit special pentru eveniment și opt spații de joc care oferă competiții virtuale.

Ford a dezvăluit, de asemenea, că Ranger Raptor va fi prezent în viitorul joc de curse Forza Horizon 4, disponibil pe Xbox, care va fi lansat la nivel mondial pe 2 octombrie. Astfel, pick-up-ul de înaltă performanță care a impresionat la Festivalul de Viteză de la Goodwood va putea oferi în curând jucătorilor experiența virtuală entuziasmantă a competițiilor auto.

"Există cu adevărat un element distractiv la acest vehicul unic, un pick-up inspirat din raliuri care va aduce zâmbete șoferilor și jucătorilor din întreaga lume", a declarat Roelant de Waard, vicepreședinte de Marketing, Vânzări și Service în cadrul Ford Europa. "Este, de asemenea, o completare uimitoare a "garajului virtual" Ford, care include deja unele dintre cele mai utilizate mașini din *Forza*, și știm că jucătorii din toată lumea se vor bucura de toate emoțiile de pe șosea sau din afara ei pe care Ranger Raptor le oferă".

Noul Ranger Raptor, cea mai sportivă versiune a celui mai bine vândut pick-up din Europa, este și cel mai performant vehicul utilitar, oferind ce este mai bun din ambele lumi. Suspensia pentru sarcini grele face față traseelor dure, oferind, totodată, o călătorie confortabilă în zonele urbane și pe autostrăzi.

#RaptorMania a luat cu asalt Gamescom, eveniment ce a avut loc în Köln, Germania, și a adunat peste 355.000 de vizitatori și 919 de expozanți. La nivel mondial, aproape [o treime din populație joacă jocuri video](https://www.wepc.com/news/video-game-statistics/). Acestea nu sunt destinate doar adolescenților și tinerilor adulți, 43% dintre jucătorii de la nivel global având vârste de peste 35 de ani.

"Din momentul în care Ford GT a infrumusețat imaginea de copertă a jocului Forza Motorsport 6, în 2015, milioane de jucători au condus mașinile Ford pe drumurile virtuale din Forza, experimentând aceste mașini până la limitele lor", a declarat Dan Greenawalt, directorul de creație al Forza Racing Franchise. "Aproximativ 700.000 de piloți virtuali Forza au adăugat deja F-150 Raptor la garajul lor virtual și nu există nici o îndoială că Ranger Raptor va fi la fel de râvnit".

Vizitatorii standului Ford din Sala 8 pot sta la volanul simulatorului special de curse 4D, care oferă experiența cea mai apropiată de realitate pe care ți-o poți imagina atunci când conduci o mașină de curse. În timpul Gamescom, în fiecare zi, cel care va înregistra cel mai bun timp pe simulatorul 4D va câștiga ceva ce banii nu pot cumpăra – o zi întreagă cu echipa M-Sport Ford World Rally în Regatul Unit.

La mai puțin de un an de la lansarea jocului, jucătorii Forza Motorsport 7 au petrecut în total aproape trei secole pilotând modelele Ford, conducând în acest tip pe o distanță mai mare decât distanța până la Soare și înapoi și înapoi și finalizând peste 24 de milioane de curse virtuale.

La Gamescom, Ford și-a anunțat intenția de a colabora cu comunitatea de gaming pentru a o implica în proiectarea viitoarelor mașini Ford Performance. Proiectul P1 Design Challenge va fi lansat la sfârșitul acestui an.

“Generația Baby Boomer s-a îndrăgostit de mașini sport și generația Gen X a determinat succesul SUV-urilor. Generația Millennial are mai multă grijă de mediu și este pasionată de conectivitate. Generația Gen Z este orientată către tehnologie. Tinerii își trăiesc viața în lumea digitală, iar noi trebuie să facem parte din această tendință în multe feluri care să inspire. Cea mai bună modalitate de a face acest lucru este să comunicăm cu ei într-o manieră inovativă, ceea ce este exact ce dorim să facem prin acest concurs de proiectare”, a declarat Amko Leenarts, Director de Proiectare European la Ford.

În anii anteriori, Ford a înfășurat la Gamescom un Focus RS în culori speciale Forza, a obținut un nou record mondial GUINNESS™ pentru „cel mai lung maraton video într-un joc de curse”, gamerii pilotând modelul virtual Ford GT pe circuitul de la Le Mans timp de 48 de ore, și a oferit jucătorilor ocazia de a câștiga o experiență reală pe circuit cu un Focus RS sub supravegherea pilotului de curse Ford Harry Tincknell.

Köln este sediul Ford în Germania încă din 1930 și a devenit sediul Ford of Europe în 1998, compania având peste 18.000 de angajați în zonă. Aproape nouă milioane de unități Fiesta au fost scoase de pe linia de producție la Köln din 1979.

Pentru mai multe informații despre această poveste, vă rugăm să contactați:
Ana Timiș (atimis@ford.com)

**Despre Ford Motor Company**

Ford Motor Company este o companie globală cu sediul la Dearborn, Michigan. Compania proiectează, produce, promovează și asigură service pentru o gamă completă de autovehicule, camioane, SUV-uri și autovehicule electrice Ford, precum și autovehicule de lux Lincoln, oferă servicii financiare prin Ford Motor Credit Company și urmărește planul de a deveni lider în domeniile electrificare, autovehicule autonome și soluții de mobilitate. Ford are aproximativ 202.000 de angajați în toată lumea.Pentru informații suplimentareprivind Ford, produsele sale sau Ford Motor Credit Company, vizitați [www.corporate.ford.com](http://www.corporate.ford.com/).

**Ford Europa** produce, vinde și servisează vehicule sub marca Ford pe 50 de piețe individuale și are aproximativ 54.000 de angajați la facilitățile proprii și aproximativ 69.000 de angajați când sunt luate în considerate asocierile în participațiune și entitățile neconsolidate. În plus față de Ford Motor Credit Company, operațiunile Ford Europa includ Divizia Ford de Relații cu Clienții și 24 de facilități de producție (16 deținute integral sau asocieri în participațiune consolidate și 8 asocieri în participațiune neconsolidate). Primele autoturisme Ford au fost livrate în Europa în 1903 – același an în care a fost fondată Ford Motor Company. Producția europeană a început în 1911.

#

***Despre Ford Motor Company***

*Ford Motor Company este o companie globală din industriile auto și mobilitate, cu sediul la Dearborn, Michigan. Cu aproximativ 201.000 de angajați și 62 de fabrici în toată lumea, activitățile principale ale companiei includ proiectarea, producția, finanțarea de marketing și asigurarea de service pentru o gamă completă de autovehicule, camioane, SUV-uri și autovehicule electrice Ford, precum și autovehicule de lux Lincoln. În același timp, Ford urmărește cu mare interes oportunități de dezvoltare prin intermediul Ford Smart Mobility, planul companiei de a deveni lider în domeniile: conectivitate, mobilitate, autovehicule autonome, experiența clienților, date și analiză. Pentru informații suplimentare privind Ford, produsele sale globale sau Ford Motor Credit Company, vizitați* [*www.corporate.ford.com*](http://www.corporate.ford.com)*.​*

***Ford Europa*** *produce, vinde și servisează vehicule sub marca Ford pe peste 50 de piețe individuale și are aproximativ 52.000 de angajați la facilitățile proprii și aproximativ 68.000 de angajați când sunt luate în considerate asocierile în participațiune și entitățile neconsolidate. În plus față de Ford Motor Credit Company, operațiunile Ford Europa includ Divizia Ford de Relații cu Clienții și 24 de facilități de producție (16 deținute integral sau asocieri în participațiune consolidate și 8 asocieri în participațiune neconsolidate). Primele autoturisme Ford au fost livrate în Europa în 1903 – același an în care a fost fondată Ford Motor Company. Producția europeană a început în 1911.*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| **Contact:** | Ana Maria Timis |
|  | Communications&Public Affairs Manager Ford Romania  |
|  |  |
|  | atimis@ford.com |

 |  |  |
|  |  |  |
|  |  |  |
|  |  |  |